钦定古今图书集成/历象汇编/庶征典/第125卷 > 北魏
## 钦定古今图书集成/历象汇编/庶征典/第125卷 > 北魏

### 太祖天赐三年八月霖雨大震山谷水溢

按《魏书太祖本纪》。不载。　“按《灵征志》”云云。

### 太宗泰常三年大水

按《北史魏明元帝本纪》，“泰常二年春三月，以勃海范
阳郡去年水，复其租税。”

泰常三年八月，河内大水。

按：《魏书太宗本纪》云云。

### 世祖延和元年大水

按《魏书世祖本纪》。不载。　按《灵征志》，“延和元年六月
甲戌，京师水溢，坏民庐舍数百家。”

### 太平真君八年七月平州大水

按《魏书世祖本纪》。不载。　“按《灵征志》”云云。

### 高宗和平五年大水

按：《魏书高宗本纪》：“和平五年二月，诏以州镇十四去
年虫水，开仓赈恤。”

### 显祖天安二年水

按《北史魏献文帝本纪》：“天安二年十一月，州镇二十
七水旱，诏开仓赈恤。”

### 皇兴二年水

按：《魏书显祖本纪》：“皇兴二年十有一月，以州镇二十
七水，开仓赈恤。”

### 高祖延兴二年水

按《魏书高祖本纪》：“延兴二年六月，安州民遇水，丐租
赈恤。九月己酉，诏以州镇十一水，丐民田租，开仓赈
恤。”

延兴三年，水。

按《魏书高祖本纪》：“三年，州镇十一水，丐民田租，开仓
赈恤。”

### 太和元年水

按《魏书高祖本纪》：“太和元年十有二月丁未，诏以州
郡八水民饥，开仓赈恤。”

太和二年，水。

按《魏书高祖本纪》：“二年，州镇二十馀水，民饥，开仓赈
恤。”　按《灵征志》：“二年夏四月，南豫、徐、兖州大霖雨。
太和四年大水。”

按：《魏书高祖本纪》：“四年，诏以州镇十八水，民饥，开仓
赈恤。”

太和六年，大水。

按《魏书高祖本纪》，“六年八月分遣大使巡行天下遭
水之处，丐民租赋。十二月诏曰：朕以寡薄，政缺平和。
不能仰缉纬象。蠲兹六沴。去秋淫雨，洪水为灾。百姓
嗷然。朕用嗟愍。故遣使者巡方赈恤。而牧守不思利
民之道。甚无谓也。今课督未入及将来租算。一以正
之。”　按《灵征志》：“六年七月，青、雍二州大水。八月，徐、东徐”、兖、济、平、豫、光七州，平原、枋头、广阿、临济四镇大水。
太和八年水溢。

按《魏书高祖本纪》：“八年六月戊辰，武州水泛溢，坏民
居舍。十有二月，诏以州镇十五水，民饥，遣使者循行，
问所疾苦，开仓赈恤。”

太和九年，水伤稼。

按《魏书高祖本纪》，“九年八月庚申，诏曰：‘数州灾水，饥
馑荐臻，致有卖鬻男女者。天之所谴，在予一人。而百
姓无辜，横罹艰毒。朕用殷忧夕惕，忘食与寝。今自太
和六年以来，买定、冀、幽、相四州饥民良口者，尽还所
亲，虽聘为妻妾，遇之非理，情不乐者，亦离之’。”是岁，京
师及州镇十三水伤稼。　按《灵征志》：九年九月，南豫、
朔二州各大水，杀千馀人。

太和二十三年，世宗即位，大水。

按《魏书世宗本纪》：“二十三年夏四月丁巳即位，是岁
州镇十八水，民饥，遣使者开仓赈恤。”　按《灵征志》：“二
十三年，青、齐、光、南青、徐、豫、兖、东豫八州大水。”

### 世宗景明元年大水

按《魏书世宗本纪》，不载。　按《灵征志》，“景明元年七月，
青、齐、南青、光、徐、兖豫、东豫、司州之颍川、汲郡大水，平
隰一丈五尺，民居全者十四五。”

### 正始二年大水

按《魏书世宗本纪》不载。　按《灵征志》，“正始二年，青、徐
州大雨霖，海水溢出于青州乐陵之隰沃县，流漂一
百五十二人。”

正始四年，大水。

按：《魏书世宗本纪》：正始四年“夏四月戊戌，锺离大水。”

### 永平三年七月州郡二十大水

按《魏书世宗本纪》。不载。　“按《灵征志》”云云。

### 延昌元年大水

按《魏书世宗本纪》，“延昌元年春正月乙巳，以频水，百
姓饥敝，分遣使者开仓赈恤。二月甲午，州郡十一大
水，诏开仓赈恤。”　按《灵征志》，延昌元年夏，京师及四
方大水。

延昌二年，大水。

按《魏书世宗本纪》：二年五月，寿春大水。是夏，州郡十
三大水。秋八月辛卯，诏曰：“顷水旱互侵，频年饥俭，百
姓窘弊，多陷罪辜，烦刑之愧，朕用惧矣。其杀人掠卖
人群强盗首，及虽非首而杀伤财主，曾经再犯，公断
道路，劫夺行人者，依法行决，自馀恕死。徒流以下，各
准减降。”

### 肃宗熙平元年淮堰决大水

按《魏书肃宗本纪》，“熙平元年九月丁丑，淮堰破，萧衍
缘淮城戍村落十馀万口皆漂入于海。”　按《灵征志》，
熙平元年六月，徐州大水。

熙平二年，大水。

按《魏书肃宗本纪》不载。　按《灵征志》，熙平二年九月，
冀、瀛、沧三州大水。

### 正光二年大水

按《魏书肃宗本纪》不载。　按《灵征志》，正光二年夏，定、
冀、瀛、相四州大水。

### 孝昌三年秋京师大水

按《魏书肃宗本纪》。不载。　“按《灵征志》”云云。

### 出帝太昌元年大水穀水溢

按《魏书出帝本纪》，不载。　按《灵征志》，“太昌元年六月
庚午，京师大水，穀水汎溢，坏三百馀家。”

### 孝静帝元象元年大水

按《魏书孝静帝本纪》：“元象元年夏，山东大水，虾蟆鸣
于树上。”　按《灵征志》：“元象元年，定、冀、瀛、沧四州大水。”

### 兴和四年沧州大水

按《魏书孝静帝本纪》。不载。　按《灵征志》云云。